PLNB เพิ่มเป้ารายได้ปีนี้โตกว่า 35% รุกขยายสื่อโฆษณาครบวงจร
PLANB เพิ่มเป้ายอดขายปี 58 เป็นโตสูงกว่า 35% แตะระดับ 3 พันลบ. จากเดิม 20% เผยจับมือกับ "ฮัลโลบางกอก" เสริมความแกร่ง รุกขยายสื่อโฆษณาครบวงจร
7 เม.ย. 2558

บริษัท แพลน บี มีเดีย จำกัด (มหาชน) หรือ PLANB ระบุว่า บริษัทได้ร่วมมือเป็นพันธมิตรทางธุรกิจกับ”ฮัลโล บางกอก” ในรูปแบบการแบ่งรายได้ พร้อมนำจุดแข็งของทั้ง 2 บริษัทมาประสานเป็นหนึ่งเดียวเพื่อพัฒนา และขยายสื่อโฆษณานอกบ้านแบบครบวงจรทั่วไประเทศ PLANB จะได้รับส่วนแบ่งรายได้มากกว่า 20% ของยอดขายรวม ซึ่งทำให้บริษัทสามารถเพิ่มศักยภาพการหารายได้อย่างมีนัย
โดยหากมีการรับรู้รายได้เต็ม จะมีรายได้สูงสุดถึงกว่า 3,000 ล้านบาทในปีนี้ จากเดิมอยู่ที่ประมาณ 2,500 ล้านบาท หรือเพิ่มขึ้นไม่น้อยกว่า 35% จากเดิมคาดว่ายอดขายจะเติบโตราว 25%